સુપ્રીમ કોર્ટ દ્વારા એટ્રોસીટી એક્ટમાં કરાયેલા ફેરફારના વિરોધમાં દલિત સમાજ દ્વારા સોમવારે અપાયેલા બંધના એલાનની કડી અને જોટાણાને બાદ કરતાં મહેસાણા શહેર સહિત જિલ્લામાં આંશિક અસર જોવા મળી હતી. મહેસાણામાં ટોળાએ દુકાનો બંધ કરાવી હતી, પરંતુ 10 મિનિટ બાદ તમામ ખુલી ગઇ હતી. મહેસાણા ખાતે જિલ્લા કલેક્ટરને તેમજ તમામ તાલુકા મથકોએ મામલતદારને દલિત આગેવાનો દ્વારા રેલી સ્વરૂપે આવેદનપત્ર અપાયાં હતા.